Juice (երգ)

«Juice», ամերիկացի հիփ-հոփ երգչուհի և ռեփեր Լիզզոյի երգը։ Թողարկվել է 2019 թվականի հունվարի14-ին «Atlantic Records» լեյբլի կողմից՝ որպես «Cuz I Love You» երրորդ ստուդիական ալբոմի առաջին սինգլ։ Հեղինակներն են հենց ինքը՝ երգչուհին, Թերոն Թոմասը, Սեմ Սամսերը, Շոն Սմոլն ու Ռիկի Ռիդը։ Երաժշտական առումով երգը պատկանում է ռետրո-ֆանկ, հիփ հոփ և ֆանկ-փոփ ժանրերին։
Ստեղծագործությունը դրական արձագանք է ստացել երաժշտական քննադատների կողմից, նրանցից ոմանք այն համարել են երգչուհու կարիերայում լավագույնը։ Կոմերցիոն առումով երգին հաջողվել է ընդգրկվել ամերիկյան «R&B» հիթ-շքերթներում, ինչպես նաև Շոտլանդիայի լավագույն ստեղծագործությունների քսանյակում։ Երաժշտական տեսահոլովակը ներկայացվել է սինգլի թողարկման օրը և պարունակում է 1980-ականների փոփ մշակույթի հղումներ։ Սինգլի գովազդի նպատակով Լիզզոն հանդես է եկել մի քանի հեռուստատեսային շոուներում. Էլեն ԴեՋեներեսի շոու, The Today Show, Jimmy Kimmel Live!, Ջիմի Ֆելոնի երեկոյան շոու։
Ստեղծագործությունը ներառվել է ամերիկյան «Now That’s What I Call Music! 71» ժողովածուի երգացանկում, որը թողարկվել է 2019 թվականի օգոստոսի 2-ին։


== Երաժշտություն և խոսքեր ==
«Juice»-ը 3 րոպե 15 վայրկյան տևողությամբ «առույգ» երգ է, որը հիմնված է ռետրո-ֆանկ, հիփ-հոփ և ֆանկ-փոփ ժանրերի վրա։ Լիզզոյի կատարումը նկարագրվել է որպես «սրամիտ» և «կրակով լի» և պարունակում է «հիանալիորեն վրդովիչ» տողեր։ Երգի տեքստը բացահայտում է իր հանդեպ սիրո և սեփական արժանապատվության թեման։


== Քննադատների գնահատականներ ==
«Bustle» ամսագրից Լոլի Քինգը գրել է, որ «երգը երաշխավորված կերպով կտա անհրաժեշտ վստահության աճ այն պահին, երբ դուք ձեզ ճնշված եք զգում»։ Քրիստիան Հոարդը «Rolling Stone» ամսագրի համար նախատեսված հոդվածում գովել է երգը և այն անվանել «լավագույն սինգլ» երգչուհու կարիերայում, ինչպես նաև «գրեթե կատարյալ բնակտոր ռետրո-ֆանկ ժանրում, որը կարելի է զգալ՝ գտնվելով հայելային պարահրապարակում, ինչպես 1982 թվականին»։ Ջոշուա Բոթեն National Public Radio-ի համար հետկանչում հայտարարել է, որ «երգը շարունակում է Լիզզոյի ծանր ֆանկ-ռեփի ոճով երգեցիկ երգերի հաղթարշավը»։ Ամերիկյան Consequence of Sound երաժշտական կայքից Մայքլ Ռոֆմանը նշել է, որ «երգը հանդես է գալիս երեկոյան գայթակղիչ աղանդերի դերում և միաժամանակ ունկնդիրներին հիշեցնում է աերոբիկայի վարժություններով փոշոտ տեսաերիզներից մեկի մասին, որը կորել էր տան անկյուններում»։


== Համերգային ելույթներ ==
Լիզզոն «Juice» երգը երգել է մի քանի հեռուստատեսային ծրագրերի ուղիղ եթերում, ինչպիսիք են Էլեն ԴեՋեներեսի շոու, The Today Show, Jimmy Kimmel Live!, Ջիմի Ֆելոնի երեկոյան շոու ծրագրերը։


== Երաժշտական տեսահոլովակ ==
Առաջին երաժշտական տեսահոլովակի պրեմիերան, որի ռեժիսորն է Քուինն Ուիլսոնը, կայացել է սինգլի թողարկման օրը։ Տեսահոլովակում գլխավոր հերոսուհին ցուցադրված է 1980-ականների ոճով մարզումների ժամանակ՝ որպես հյուր թոք-շոուի, ինչպես նաև հեռուստախանութի ցուցադրական շոուի խորհրդատու վաճառողի կերպարով։ Տեսահոլովակում կան հղումներ Soul Glo գովազդային հոլովակին, որը ցուցադրվել է «Ուղևորություն դեպի Ամերիկա» ֆիլմում, և Սփիրիտ Փեյթոնի ASMR-տեսաբլոգներին։ «Nylon» ամսագրից Թեյլոր Բրայանտը տեսանյութն անվանել է «նույնքան ուրախ, որքան երգը»։
Երկրորդ երաժշտական տեսահոլովակը, որն ստեղծվել է թագավորական Ռու Փոլի շոուի շրջանավարտների մասնակցությամբ, ցուցադրվել է 2019 թվականի ապրիլի 17-ին YouTube-ի WOWPresents ալիքում։ Տեսանյութը նկարահանվել է Փիթ Ուիլյամսի կողմից։


== Ստեղծագործությունների ցանկ ==
Սինգլ-տարբերակ
«Juice»՝ 3:15Ռեմիքս-տարբերակ
«Juice» (Breakbot Mix)՝ 2:52


== Ստեղծագործական խումբ ==
Տեղեկությունները վերցված են Tidal սթրիմինգային ծառայությունից.


== Հիթ-շքերթներ ==


== Հավաստագրում ==


== Թողարկման ժամանակագրություն ==


== Ծանոթագրություններ ==


== Արտաքին հղումներ ==
 «Juice»-ը ՅուԹյուբում